SMERNICA

**o meraní množstva vypúšťaných vôd**

je vypracovaná v súlade s VYHLÁŠKOU Ministerstva životného prostredia Slovenskej republiky č. 397/2003 Z. z., ktorou sa ustanovujú podrobnosti o meraní množstva vody dodanej verejným vodovodom a množstva vypúšťaných vôd, o spôsobe výpočtu množstva vypúšťaných odpadových vôd a vôd z povrchového odtoku a o smerných číslach spotreby vody *(*[*https://www.slov-lex.sk/pravne-predpisy/SK/ZZ/2003/397/20140101*](https://www.slov-lex.sk/pravne-predpisy/SK/ZZ/2003/397/20140101)*) a* ZÁKONOM NR SR č. 157/2018 Z. z. o metrológii a o zmene a doplnení niektorých zákonov *(*[*https://www.slov-lex.sk/pravne-predpisy/SK/ZZ/2018/157/20200721*](https://www.slov-lex.sk/pravne-predpisy/SK/ZZ/2018/157/20200721)*) §11 ods. 1 a) meranie súvisiace s platbami*

1. *Producenti OV napojení len na verejný vodovod*

Produkcia odpadových vôd bude určovaná na základe stavu vodomeru (spotreba pitnej vody) viď §5 ods. 1 vyhlášky 397/2003 Z.z.

1. *Producenti OV, ktorí nie sú napojení na verejný vodovod a odoberajú vodu len z vlastnej studne*

Produkcia odpadových vôd bude určovaná na základe stavu vodomeru s metrologickým overením nainštalovaným na vlastnom zdroji vody = studni, viď §5 ods. 2 pís. a) vyhlášky 397/2003 Z.z.

Ak na vlastnom zdroji vody = studni nie je nainštalované určené meradlo (vodomer s metrologickým overením) produkcia odpadových vôd bude určovaná podľa smerných čísiel spotreby vody, viď §5 ods. 2 pís. b) vyhlášky 397/2003 Z.z.

1. *Producenti OV, ktorí sú napojení na verejný vodovod a odoberajú aj vodu z vlastného zdroja = studne*

Ak sa množstvo odpadových vôd vypúšťaných do verejnej kanalizácie nemeria a množstvo vody tvorí voda odobraná z rôznych zdrojov vody, určí sa množstvo odpadových vôd vypúšťaných do verejnej kanalizácie súčtom hodnôt uvedených na určených meradlách = vodomeroch s metrologickou skúškou na všetkých vodných zdrojoch producenta OV. Ak sa tieto nenachádzajú na všetkých zdrojoch vody producenta OV, určí sa produkcia OV na základe smerných čísiel spotreby vody viď §5 ods. 3 vyhlášky 397/2003 Z.z.

1. Prevádzkovateľ verejnej kanalizácie si vyhradzuje právo, pri zistení neprimerane nízkej produkcie odpadových vôd, vzhľadom na počet osôb trvale žijúcich v domácnosti a jej technického vybavenia, vykonať u producenta OV kontrolu jeho vodných zdrojov a technického stavu kanalizačnej prípojky za účelom objektívneho posúdenia produkcie odpadových vôd.
2. Ak producent odpadových vôd neumožní povereným osobám odčítať stav určeného meradla na vlastnom zdroji vody, produkcia OV bude určená podľa smerných čísiel spotreby vody viď §5 ods. 3 vyhlášky 397/2003 Z.z.
3. Ak sa v priebehu kalendárneho roka vyskytne na vodovodnej prípojke porucha, v dôsledku čoho producent odpadových vôd vypustí do verejnej kanalizácie menšie množstvo odpadových vôd ako vykáže určené meradlo na jeho vodovodnej prípojke a producent odpadových vôd si bude chcieť, vzhľadom na túto skutočnosť, uplatniť u prevádzkovateľa verejnej kanalizácie úpravu stočného, je povinný v lehote 10 dní, odo dňa, kedy sa o poruche dozvedel, informovať o tom prevádzkovateľa verejnej kanalizácie a predložiť mu o tom relevantný doklad od ZSVS, a.s. Nitra. Výška stočného bude v tom prípade vypočítaná ako priemer reálnej spotreby pitnej vody konkrétneho producenta odpadových vôd za predchádzajúce obdobia.

JUDr. Henrieta Selmecziová v.r., konateľka Ing. János Restár v.r., konateľ

V Nedede 11. novembra 2019 Vo Vlčanoch 11. novembra 2019